
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 89 


12 Φεβρουάριου 2002 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Έγκριση προκαταρκτικής πρότασης ανάπλασης της 
Παλαιός Πόλης του δήμου Ηρακλείου (Ν. Ηρακλεί¬ 
ου). 1 

Κήρυξη ως αναδασωτέας καείσας Δημόσιας έκτασης 
δάσους δύο Στρεμμάτων και επτακοσίων τετραγω¬ 
νικών μέτρων (2,700) στη θέση Έζοβίτης" περιοχής 
Δημοτικού Διαμερίσματος Καστανοχωρίου Δήμου 
Τραγίλου Ν. Σερρών. 2 


ΑΠΟΦΑΣΕΙ Σ 

Αριθ. 45145/36 (1) 

Έγκριση προκαταρκτικής πρότασης ανάπλασης της Πα¬ 
λαιός Πόλης του δήμου Ηρακλείου (Ν. Ηρακλείου). 

Η ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 9του Ν. 2508/1997 "Βιώσι¬ 
μη οικιστική ανάπτυξη των πόλεων και οικισμών της Χώ¬ 
ρας και άλλες διατάξεις" (Α' 124). 

2. Τις διατάξεις του άρθρου 29Ατου Ν. 1558/1985 "Κυ¬ 
βέρνηση και Κυβερνητικά Όργανα" (Α' 137) όπως αυτό 
προστέθηκε με το άρθρο 27 του Ν. 2081/1992 (Α' 154) και 
τροποποιήθηκε με την παραγρ. 2α του άρθρου 1 του Ν. 
2469/1997 (Α'38). 

3. Την Υ6/31.10.2001 απόφαση του Πρωθυπουργού και 
της Υπουργού Περιβάλλοντος, Χωροταξίας και Δημοσίων 
Έργων "Ανάθεση αρμοδιοτήτων Υπουργού Περιβάλλοντος 
Χωροταξίας και Δημοσίων Έργων στους Υφυπουργούς Πε¬ 
ριβάλλοντος, Χωροταξίας και Δημοσίων Έργων" (Β' 1484). 

4. Την ΓΔΑ/ΑΡΧ/Β1/Φ.38/27347/845/25.5.2001 απόφα¬ 
ση του Υπουργού Πολιτισμού. 

5. Την 391/2001 γνωμοδότηση του δημοτικού συμβου¬ 
λίου Ηρακλείου. 

6. Το αριθ. 20929/7345/5475/2001 έγγραφο της Δ/νσης 
Πολεοδομικού Σχεδιασμού του Υ.ΠΕ.ΧΩ.Δ.Ε. 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 


κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

I. Εγκρίνεται η προκαταρκτική πρόταση ανάπλασης της 
Παλιάς Πόλης του δήμου Ηρακλείου (Ν. Ηρακλείου), η 
οποία καθορίστηκε ως περιοχή ανάπλασης με την 
9582/1877/ 7.4.2000 απόφαση του Υπουργού Περιβάλ¬ 
λοντος Χωροταξίας και Δημοσίων Έργων (Δ'236) και τμή¬ 
μα της οποίας έχει χαρακτηριστεί παραδοσιακός οικι¬ 
σμός με το από 10.12.1981 Π.Δ/γμα (Δ' 58/1982), όπως η 
περιοχή φαίνεται στο σχετικό πρωτότυπο διάγραμμα σε 
κλίμακα 1:2000 που θεωρήθηκε από τον Προϊστάμενο της 
Δ/νσης Τοπογραφικών Εφαρμογών με την 45145/2002 
πράξη του και που αντίτυπό του σε φωτοσμίκρυνση 
δημοσιεύεται με την παρούσα απόφαση. 

II. Βασικός σκοπός της Ανάπλασης είναι η εξυγίανση και 
ανάδειξη της Παλιάς Πόλης Ηρακλείου (Π.Π.Η.), και ειδικό¬ 
τερα: 

• Η διάσωση και προστασία των αξιόλογων (ιστορικά, αρχι¬ 
τεκτονικά και πολεοδομικά) συγκροτημένων συνόλων, μεμο¬ 
νωμένων κτιρίων και μνημείων, ώστε να αναδειχθεί η ιστορική 
και πολιτιστική φυσιογνωμία της Παλαιάς Πόλης του δήμου 
Ηρακλείου. 

• Η αποσυμφόρησητωνλειτουργιώντης Παλιάς Πόλης 
ώστε να αναβαθμιστεί ο ιδιαίτερος ρόλος της ως ιστορικό 
και πολιτιστικό κέντρο. 

• Η βελτίωση της ποιότητας ζωής των κατοίκων και η συ¬ 
γκράτηση του πληθυσμού και του υπάρχοντος κοινωνικού 
ιστού. 

• Η βελτίωση της τουριστικής υποδομής. 

• Η ανάπλαση αξιόλογων πολεοδομικών συνόλων και 
κατά προτεραιότητα την Αγίας Τριάδας. 

Περιεχόμενο και μορφή της ανάπλασης, είναι η βελτίωση 
οικοδομήσιμων και κοινόχρηστων χώρων της περιοχής με 
επεμβάσεις στην εσωτερική τους διαρρύθμιση, στις χρή¬ 
σεις, στις όψεις των κτιρίων, σε συμπληρωματικό εξοπλισμό 
τους με τους αναγκαίους χώρους και δίκτυα, στη διαμόρ¬ 
φωση ενοποίηση και αισθητική αναβάθμιση των κοινόχρη¬ 
στων χώρων και των ακάλυπτων χώρων των οικοδομικών τε¬ 
τραγώνων, των κατασκευών των αναγκαίων υποδομών ή άλ¬ 
λων παρόμοιων βελτιώσεων. 

III. Κυρίως, η Προκαταρκτική Πρόταση Ανάπλασης πε¬ 
ριλαμβάνει: 

Α. Το Στρατηγικό Σχέδιο Ανάπλασης με τις κατευθύν¬ 
σεις και τα κύρια μέτρα όπως κατωτέρω περιγράφονται: 

1. Ανάδειξη της Παλαιός Πόλης του δήμου Ηρακλείου 
σε εστία καλλιέργειας γραμμάτων, πολιτισμού ελεύθε¬ 
ρης σκέψης και διεθνούς συνεργασίας με: 

α. Συμμετοχή των φορέων της Παλαιός Πόλης του δή¬ 
μου Ηρακλείου στη σύγχρονη πολιτισμική δράση. 

β. Ένταξη πολιτιστικών δραστηριοτήτων διεθνούς εμ¬ 
βέλειας σε συγκεκριμένους ιστορικούς χώρους και αξιό¬ 
λογα κτίρια της Παλαιός Πόλης του δήμου Ηρακλείου 
(π.χ. ίδρυση κέντρου σχετικού με την εξέλιξη των θαλάσ¬ 
σιων μεταφορών, Ναυτικού Μουσείου που θα στεγαστεί 
στον "Κούλε" κ.ά.). 

γ. Αναβίωση πολιτιστικών δραστηριοτήτων, όπως το θέ¬ 
ατρο, η μουσική, η ζωγραφική, που γνώρισαν μεγάλη ακ¬ 
μή στο Ηράκλειο κατά το ιστορικό του παρελθόν. 

δ. Δημιουργία πολιτιστικών δραστηριοτήτων, οι οποίες 
θα συνδέσουν τους πόλους πολιτιστικού και ιστορικού 
ενδιαφέροντος της Παλαιός Πόλης του δήμου Ηρακλεί¬ 
ου. 

ε. Αποκάλυψη αρχαιολογικών χώρων, εκκλησιών, δεξα¬ 
μενών, κρηνών κλπ που βρίσκονται "θαμένοι" ή "κρυμμέ¬ 
νοι" από νεώτερες κατασκευές. 

2. Προστασία και ανάδειξη των κύριων ιστορικών, λει¬ 
τουργικών, κοινωνικών, πολεοδομικών και μορφολογικών 
χαρακτηριστικών της Παλαιός Πόλης του δήμου Ηρα¬ 
κλείου με λήψη μέτρων: 

α. Γιατην προστασία και ανάδειξη των Ενετικών Τειχών, 
β. Για την προστασία και ανάδειξη του ιστορικού και ταυ¬ 
τόχρονα κοινωνικού - πολιτιστικού - επιχειρηματικού κέ¬ 
ντρου που έχει ως πυρήνα την πλατεία των Λιονταριών, την 
Λότζια, τον Αγ. Μάρκο και τον Αγ. Τίτο και ραχοκοκαλιάτον 
ιστορικότερο και παλιότερο δρόμο, την οδό Μαρτύρων 
25ης Αυγούστου. 

γ. Για την ανάδειξη του ιστορικού ιστού, 
δ. Γ ιατην ανάδειξη των ιστορικών "ενοριών" - γειτονιών 
της παλιάς πόλης. 

ε. Για την ανάδειξη και προστασία των σημαντικότερων 
μνημείων. 

στ. Γ ια το "Άνοιγμα" της Παλιάς Πόλης προς την παρα¬ 
λία και την θάλασσα. 

ζ. Γ ιατην ανάδειξη και προστασία του ανθρώπινου δυναμι¬ 
κού. 

3. Διατήρηση της χρήσης της κατοικίας, της "γειτονιάς" 
και ποιοτική αναβάθμιση των εξυπηρετήσεώντης με: 

α. Καθιέρωση της χρήσης "γενικής κατοικίας" με συγκε¬ 
κριμένους περιορισμούς ανεπιθύμητων χρήσεων ώστε να 
πλησιάζει την "αμιγή κατοικία", 
β. Αναβάθμιση του δημόσιου χώρου, 
γ. Αναβάθμιση και εμπλουτισμός του κοινωνικού και τεχνι¬ 
κού εξοπλισμού των περιοχών κατοικίας με την δημιουργία 
των απαραίτητων σχολείων, παιδικών σταθμών, χώρων 
αθλητισμού και παιχνιδιού, "κοινωνικών στεκιών", "στεκιών 
γειτονιάς". 

4. Απόδοση της Παλιάς Πόλης στον πεζό, στον κάτοικο 
στον χρήστη, στον επισκέπτη, με την δραστική μείωση 
της όχλησης από το Ι.Χ. με: 

α. Δημιουργία δικτύου κίνησης οχημάτων Ι.Χ. με τον 
αποκλεισμό της διαμπερούς διέλευσης και την δημιουρ¬ 
γία βρόγχων προσπέλασης στον οικιστικό ιστό, 
β. Δημιουργία δικτύου κίνησης μίνι λεωφορείων, 
γ. Διερεύνηση της δημιουργίας τραμ, 
δ. Δραστική μείωση της κίνησης Ι.Χ. στο τμήμα της πα¬ 
ραλιακής λεωφόρου στο μέτωπο της Παλιάς Πόλης στη 
θάλασσα και "άνοιγμα" της λειτουργίας της παλιάς Πόλης 


προς την παραλία για κίνηση κατοίκων τουριστών, επι¬ 
σκεπτών. 

ε. Δραστική μείωση της κίνησης Ι.Χ. στην εσωτερική πε¬ 
ριμετρική των τειχών και σε άλλους δρόμους της Παλαι¬ 
ός Πόλης του δήμου Ηρακλείου που χαρακτηρίζονται 
από την συγκέντρωση μνημείων και διατηρητέων κτιρίων. 

στ. Δημιουργία οργανωμένων χώρων στάθμευσης εντός 
των τειχών και εκτός των τειχών, πλησίον των πυλών εισό¬ 
δου στην Παλιά Πόλη, με βάση τα νέα πολεοδομικά και κυ- 
κλοφοριακά δεδομένα όπως αυτά διαμορφώνονται με την 
παρούσα μελέτη. Τυχόν ειδικές προτάσεις άλλων προγε¬ 
νεστέρων μελετών, τροποποιούνται και χωροθετούνται εκ 
νέου, τόσο σε ότι αφορά δημόσιους χώρους στάθμευσης, 
όσο και ιδιωτικούς χώρους στάθμευσης και προδιαγρά¬ 
φονται οι σχετικοί όροι ίδρυσης και λειτουργίας τους. 

5. Περιβαλλοντική Ανασυγκρότηση της Παλαιός Πόλης 
του δήμου Ηρακλείου και ειδικότερα: 

α. Δραστικός εμπλουτισμός της Παλαιός Πόλης του δή¬ 
μου Ηρακλείου με χώρους πρασίνου (και κυρίως με ανά¬ 
λογη αξιοποίηση της τάφρου και των τειχών). 

β. Διαμόρφωση ειδικού προγράμματος και καμπάνιας 
από τον Δήμο για μείωση και καλύτερη διαχείριση των 
στερεών αποβλήτων και ειδικό πρόγραμμα ανακύ κλωσής 
τους (χαρτιών, γυαλιού, αλουμινίου και άλλων οργανικών 
αποβλήτων). 

γ. Εξοικονόμηση ενέργειας στα κτίρια στις τουριστικές, 
βιοτεχνικές και εμπορικές εγκαταστάσεις με τη χρήση ειδι¬ 
κού χαμηλού φωτισμού, συστήματος αυτόματης διακοπής 
ρεύματος, ειδικές μονώσεις, υιοθέτηση ήπιων μορφών 
ενέργειας. 

δ. Εξοικονόμηση νερού στα κτίρια και αύξηση των δια¬ 
θέσιμων αποθεμάτων με την υιοθέτηση μέτρων όπως: η 
αξιοποίηση παλαιών δεξαμενών, η χρήση εξαρτημάτων 
μείωσης της κατανάλωσης σε βρύσες, ντους, η ανακύ¬ 
κλωση του νερού με την ένταξη του σε δευτερεύοντα δί¬ 
κτυα ύδρευσης κ.ά. 

ε. Ειδικές δράσεις για την αγωγή, συνειδητοποίηση, 
εξειδίκευση και εκπαίδευση των κατοίκων. 

στ. Δραστική μείωση της ατμοσφαιρικής ρύπανσης και 
του θορύβου με την μείωση της κίνησης και χρήσης του 
Ι.Χ., λειτουργία δικτύου γραμμώντραμ και συστηματικού 
ελέγχου καυστήρων κεντρικής θέρμανσης. 

6. Απομάκρυνση από την εντός των τειχών περιοχή των 
οχλουσών και ανεπιθύμητων χρήσεων και αποσυμφόρη¬ 
σή της από ασφυκτιούσες δραστηριότητες που την υπο¬ 
βαθμίζουν και συμβάλλουν στον υδροκεφαλισμό της και 
ειδικότερα: 

α. Λειτουργική οργάνωση των χρήσεων. 

β. Απαγόρευση ορισμένων χρήσεων εργαστηρίων από 
την παλιά πόλη που δεν είναι συ μβατές με την κατοικία και 
με τον εν γένει χαρακτήρα της Παλαιός Πόλης του δήμου 
Ηρακλείου που θα προκύψει από την ανάπλαση. 

γ. Αποκέντρωση διοικητικών λειτουργιών επιπέδου πε¬ 
ριφέρειας σε περιοχές του Ηρακλείου εκτός των Τειχών. 

7. Ποιοτική αναβάθμιση του ιστορικού, εμπορικού, επι¬ 
χειρησιακού και κοινωνικού ρόλου της Παλαιός Πόλης 
του δήμου Ηρακλείου με: 

α. Την ανάπτυξη πολιτιστικών ιδρυμάτων υπερτοπικού 
χαρακτήρα (όπως π.χ. Διεθνές κέντρο Αγιογραφίας, Ακα¬ 
δημία Θεάτρου, Μουσικής κ.ά.) που θα τονίσουν το ανα¬ 
πτυξιακό προφίλ της περιοχής. 

β. Την προώθηση δημιουργίας εργαστηρίων χαμηλής 
όχλησης κυρίως στους τομείς παραγωγής παραδοσια- 

κών βιοτεχνικών προϊόντων, χειροτεχνημάτων, προϊό¬ 
ντων "εικαστικής βιοτεχνίας". 

γ. Τηνπροσέλκυση εξειδικευμένων επιχειρήσεων σε το¬ 
μείς νέων τεχνολογιών (έχει παρατηρηθεί διεθνώς ότι οι 
επιχειρήσεις αυτές προσελκύονται από την υψηλή ποιό¬ 
τητα του ιστορικού περιβάλλοντος μετά την ανάπλαση). 

δ. Τη δημιουργία σχετικών υποδομών για την ενίσχυση 
τουτουρισμού (π.χ. ανάπτυξη εναλλακτικών μορφώντου- 
ρισμού, πολιτιστικού, συνεδριακού, πόλεως κ.ά.). 

ε. Τη λήψη μέτρωνπου αφορούντην κυκλοφοριακή, πο- 
λεοδομική και αισθητική αναβάθμιση του περιβάλλοντος 
που θα συμβάλλουν στην ποιότητα αναβάθμισης του ανα¬ 
πτυξιακού ρόλου της Παλαιός Πόλης του δήμου Ηρα¬ 
κλείου 

στ. Την εξεύρεση πόρων και ενίσχυση παραγωγικών το¬ 
μέων της Παλαιός Πόλης του δήμου Ηρακλείου και κυ¬ 
ρίως αυτών που συμβάλλουν άμεσα στην ανάδειξη του 
ιστορικού και πολιτισμικού της ρόλου. 

Β. Την Προκαταρκτική Πρόταση Πολεοδομικού Κανονι¬ 
σμού και ειδικότερα: 

1. Τον καθορισμό χρήσεων γης στην περιοχή ανάπλα¬ 
σης πολεοδομικού κέντρου, χρήσεων τοπικών πολεοδο- 
μικών κέντρων και χρήσεων γενικής κατοικίας με περιορι¬ 
σμούς, καθώς επίσης και την προστασία μνημείων και δια¬ 
τηρητέων κτιρίων, όπως τα παραπάνω θα εξειδικευτούν 
κατά ζώνη στην πολεοδομική μελέτη ανάπλασης. 

2. Την πρόταση αναθεώρησης των ισχυόντων όρων και 
περιορισμών δόμησης στηνπεριοχή ανάπλασης προς την 
κατεύθυνση της μείωσης των κτιριακών πυκνοτήτων. 

3. Την πρόταση αναθεώρησης του ρυμοτομικού σχεδί¬ 
ου, με σημειακές ή συνολικότερες τροποποιήσεις, με 
στόχο τη διαφύλαξη του ιστορικού πολεοδομικού ιστού 
και των αξιόλογων κτιρίων και των μνημείων, με ταυτό¬ 
χρονη εξασφάλιση της λειτουργικότητάς του. 

Γ. Τον κατάλογο των προτεινομένων παρεμβάσεων ανά 
Χωρική Ενότητα της περιοχής ανάπλασης, όπως αυτές 
θα εξειδικευτούν κατά το στάδιο της πολεοδομικής μελέ¬ 
της: 

1. Περιοχή των Τειχών: 

Προτείνονται παρεμβάσεις στα παρακάτω σημεία: 


Προμαχώνας Αγ. Ανδρέα, Παραλία Καράβολα, Χανιόπορ- 
τα, Χαμηλές πλατείες, Πύλη Παντοκράτορα, οδός Πεδιά- 
δος, Τάφρος, Προμαχώνας ΜαιΦηθρο, Βίγλα, Πύλης 
ΣαόίοπθΓα και στις συνδέσεις των Τειχών με την πόλη. 

2. Παραλιακό Μέτωπο: 

Προτείνονται παρεμβάσεις στα παρακάτω σημεία: Ενε- 
τικό λιμάνι, κτίριο Τελωνείου, Δυτικό και Ανατολικό Νεώ¬ 
ριο, περιοχή Αγ. Πέτρος, περιοχή Λαχαναγοράς, Πύλη 
Δέρματά, παραλιακό μέτωπο της Αγ. Τριάδας. 

3. Κεντρική περιοχή της Παλιάς Πόλης: 

Προτείνονται παρεμβάσεις στις περιοχές Α και Β βαθ¬ 
μού προστασίας. 

4. Γειτονιές - οικιστικές ενότητες: 

Προτείνονται παρεμβάσεις στις περιοχές: Βαλιδέ Τζα¬ 
μί, Ανάληψη, Εφόδου, Αγ. Τριάδα, Αγ. Μηνάς, Λαβύριν¬ 
θος. 

Δ. Την εκτίμηση του κόστους των προβλεπόμενων πα¬ 
ρεμβάσεων ως εξής: 

1. Προεκτίμηση κόστους μελετών: περί τα 3.500.000.000 

δρχ. 

2. Προεκτίμηση κόστους έργων/παρεμβάσεων: περί τα 
45.000.000.000 δρχ. 

Ε. Το Χρονοδιάγραμμα εκτέλεσης των έργων ανάπλα¬ 
σης με τρεις επιμέρους ενότητες: το ετήσιο πρόγραμμα, 
το μεσοπρόθεσμο (5ετία) και το μακροπρόθεσμο πρό¬ 
γραμμα (ΙΟετία), όπως αυτό θα εξειδικευτεί στη μελέτη 
του προγράμματος ανάπλασης. Το πρόγραμμα είναι κυ¬ 
λιόμενο. 

ΣΤ. Τον φορέα ανάπλασης 

Φορέας υλοποίησης του προγράμματος της Ανάπλα¬ 
σης είναι ο Δήμος Ηρακλείου, ο οποίος έχει ήδη για τον 
σκοπό αυτό συστήσει Γ ραφείο με την επωνυμία "Γ ραφείο 
Προγραμματικής Σύμβασης (ΥΠΕΧΩΔΕ - ΥΠΠΟ - Δήμου 
Ηρακλείου) Παλιάς Πόλης του Ηρακλείου". 

ΙΝ. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Αθήνα,10 Ιανουάριου 2002 

Η ΥΦΥΠΟΥΡΓΟΣ 

ΡΟΔΟΥΛΑΖΗΣΗ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 






ΥΠΟΜΝΗΜΑ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 3046 (2) 

Κήρυξή ως αναδασωτέας καείσας Δημόσιας έκτασης δά¬ 
σους δύο Στρεμμάτων και επτακοσίων τετραγωνικών 
μέτρων (2,700) στη θέση Έζοβίτης" περιοχής Δημοτι¬ 
κού Διαμερίσματος Καστανοχωρίου Δήμου Τραγίλου 
Ν. Σερρών. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του Ν. 3200/55 "Περί διοικητικής αποκε- 
ντρώσεως" όπως τροποποιήθηκε μεταγενέστερα με το 
Ν.Δ. 532/70. 

2. Τις διατάξεις του άρθρου 117παρ. 3του Συντάγματος. 

3. Τις διατάξεις του Ν. 998/79 "Περί προστασίας των δα¬ 
σών και των δασικών εκτάσεων της χώρας" και ειδικότερα: 

α) Του άρθρου 41 παρ. 1 

β) Του άρθρου 38 παρ. 1 

4. Τις διατάξεις του άρθρου 70 παρ. 3 του Ν. 998/79 
όπως συμπληρώθηκε με την παρ. 3 του άρθρου 12 του Ν. 
2040/92 "Περί θεμάτων αρμοδιότητας του Υπουργού Γε¬ 
ωργίας και Νομικών Προσώπων του και άλλες διατάξεις". 

5. Τις διατάξεις του Ν. 2503/97 "Περί Διοίκησης οργά¬ 
νωσης στελέχωσης της Περιφέρειας, ρύθμιση θεμάτων 
για την Τοπική Αυτοδιοίκηση και άλλες διατάξεις". 

6. Την αρίθμ. 5631/26.7.2000 (ΦΕΚ 1339/Β/2000) από¬ 
φαση (Ορθή επανάληψη 11.8.2000) του Γενικού Γραμμα- 
τέα Περιφέρειας Κεντρικής Μακεδονίας με θέμα "Ορι¬ 
σμός εισηγητών & μεταβίβαση εξουσίας υπογραφής με 
"ΕΝΤΟΛΗ ΓΕΝ. ΓΡΑΜ." αποφάσεων, εγγράφων κ.λπ.". 


7. Τις διαταγές του Υπουργείου Γεωργίας α) 160417/ 
1180/8.7.80, β) 182447/3049/24.9.80 και 141823/24.2.83. 

8. Την αρίθμ. 2549/15.11.2001 αναφορά πρόταση του 
Δασαρχείου Νιγρίτας "Περί κήρυξης ως αναδασωτέας 
της αναφερόμενης στο ανωτέρω θέμα έκτασης", αποφα¬ 
σίζουμε: 

Κηρύσσουμε αναδασωτέα με σκοπό την διατήρηση του 
Χαρακτήρα του Δάσους και την προστασία και επαναδη- 
μιουργία της δασικής βλάστησης με φυσική και τεχνητή 
αναγέννηση (βάσει προγράμματος του Δασαρχείου Νι¬ 
γρίτας) που καταστράφηκε από πυρκαγιά στις 27.10.2001 
την δημόσια έκταση δάσους δύο στρεμμάτων και επτακο¬ 
σίων τετραγωνικών μέτρων (2,700) που βρίσκεται στη θέ¬ 
ση "Εζοβίτης" περιοχής Δημοτικού Διαμερίσματος Καστα¬ 
νοχωρίου Δήμου Τραγήλου Ν. Σερρών που προσδιορίζε¬ 
ται από τα στοιχεία (Α, Β, Γ, Δ, Α) στο συνημμένο 
τοπογραφικό διάγραμμα του Δασαρχείου Νιγρίτας με κλί¬ 
μακα 1:1000 το οποίο αποτελεί αναπόσπαστο μέρος της 
απόφασης αυτής και έχει όρια: 

ΑΝΑΤΟΛΙΚΑ: Δημόσιο δάσος και δρόμο 

ΔΥΤΙΚΑ: Αγρό 

ΒΟΡΕΙΑ: Δημόσιο δάσος 

ΝΟΤΙΑ: Δρόμο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 21 Δεκεμβρίου 2001 

Με εντολή Γενικού Γραμματέα Περιφέρειας 
Ο Διευθυντής Δασών Σερρών 
ΗΛΙΑΣ ΣΤΑΜΑΤΟΠΟΥΛΟΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 









